b'\n_START_ARTICLE_\nNeretva\n_START_PARAGRAPH_\nNeretva je 225 km dolga reka, ki te\xc4\x8de po ozemlju Bosne in Hercegovine (203 km), zadnjih 22 km pa te\xc4\x8de po ozemlju republike Hrva\xc5\xa1ke, kjer se tudi izliva v Jadransko morje._NEWLINE_Neretva izvira v goratih predelih Hercegovine, pod planino Jabuke in Zelengora, zaradi \xc4\x8desar ima vse zna\xc4\x8dilnosti planinske reke. Izvir je na nadmorski vi\xc5\xa1ini 1095 m. Pore\xc4\x8dje Neretve meri 5.581 km\xc2\xb2, povpre\xc4\x8dni pretok reke je 378 m\xc2\xb3/s, njena \xc4\x8distost v zgornjem toku pa je ozna\xc4\x8dena z A, kar pomeni najvi\xc5\xa1jo stopnjo \xc4\x8distosti. Obenem je to tudi ena najhladnej\xc5\xa1ih rek na svetu, saj v poletnih mesecih le ste\xc5\xbeka prese\xc5\xbee 7-8 stopinj Celzija. Znana je po svoji smaragdno zeleni barvi in po sorazmerni plitkosti v zgornjem delu toka. V Neretvi \xc5\xbeivijo tudi nekatere redke in tudi endemi\xc4\x8dne vrste \xc5\xbeivljenja, \xc5\xbeivljenje v reki pa je zaradi \xc4\x8dlovekovega poseganja vse ogro\xc5\xbeeno. Zaradi zna\xc4\x8dilnosti, ki jih ima ta reka, so na njej zgrajene \xc5\xa1tevilne hidroelektrarne.'